Lærdal turlag - S T Ø L S T R I M M E N 2025 - 2026

Turar til eldre stølsområde i Lærdal kommune. Bli betre kjend i eiga bygd. Ta utfordringa, og få god mosjon. Sjå til norgeskart.no på førehand for å orientere deg. Dei fleste rutene er merka heilt fram. Vi tilrår likevel at ein har med kart / navigasjon. Sjå gjerne til hefta «40 fotturar i Borgund» og «Fotturar Øyri, Tønjum, Ljøsne og Erdal» av Åge Årdal.

|  |  |  |  |
| --- | --- | --- | --- |
| **Turmål** | **Start** | **Stigning Tid opp** | **Omtale av startpunkt** |
|  **Visete**  | Ofta ved Sjukehuset  | 1020 m2:30 | Føl stølsveg mot Oftedalen. Like før brui mot Oftedalsstølen tek stien over mot Liastølen. Etter Liastølen følger ein elva oppover eit stykke, før ein kryssar elva og følger merka sti til Visete. |
| **Leikvoll** | Parker ved brua på Lo | 904 m1:30 | Gå over brua, forbi garasjane, følg deretter grusvegen til høgre. Etter ca 3km og 300 høgdemeter kjem du til bakketrimposten Dekkene. Følg vegen vidare, og etter ca 200 høgdemeter kjem du til Leikvoll. |
| **Breisete**  | Kvigno i Erdal | 560 m2:45 | Gå ned til Erdalselvi, over brua, ta til høgre før neste bru. Merka sti. |
|  **Vindedalstølen** | Vindedalen Kraftverk | 810 m 2:30 | Parker ved Vindedalen kraftverk, følg vegen opp og ta til høgre over brua. Traktorvegen byrjar ved verkstedbygningen til kraftverket, følg den innover dalen til skilt Hovdungane i vegkanten. Godt merka sti opp. Du kan og fortsetja inn dalen og ta ein rundtur om Li, traktorveg heile runden. |
| **Glep** | Fv 5627 Erdalsvegen v Helland | 580 m1:30  | Frå Lærdal køyr Fv 5627 mot Aurlandsfjellet, parker på liten parkplass like ved starten på stien. NB! Liten parkplass! Der er det og ei infotavle på høgre sida. God og godt merka sti opp til stølen. Om du vil gå litt til kan du gå til Sjønosi, eit av dei finaste utkikspunkta i Lærdal. |
| **Varahaug** | Fv 5627 stor parkeringsplass ved kommunegrensa  | 200 m0:30  | Flott støl i lia over Sluppen. Godt merka og god sti frå Vardahaug bru. Kort og lett tur. Fint utgangspunkt for tur vidare inn Modlaugsbotnen. |
| **Monsetjådnstølen** | Sprakehaug, Steinklepp | 630 m1:45 | Parkering ved Steinklepp camping. Gå fram til Sprakehaug, skilt til Volldalen, gå opp til grinda med nytt skilt Volldalen. Tydeleg sti heilt opp i Botn, merka sti vidare til Nedre Monsetjørnstølen. Sjekkutpunktet er ved dei gamle murane. |
| **Fagerset** | Fodnes ferjekai | 890 m3:00 | Parker på ferjekaien og følg privat veg til baksida av fjøsen. Merka sti forbi St Olavskjelda og Stegen, eit flott utsiktspunkt. |
|  **Markastølen** | Fv 630 v Steinklepp camping | 600 m2:00 | Start på Fv 630 v Steinklepp camping og føl gardsveg til garden Tufte. Ta til høgre gjennom grind like før gardstunet og gå opp traktorveg. Like før traktorvegen sluttar, ta til venstre og føl merka sti anten østre eller vestre rute. Nokre bratte parti, men god sti. Flotte utsiktspunkt på begge ruter. |
| **Sendalen** | Fv 5630 Mosvegen. | 840 m2:30 | Stien føl det gamle råket til Sendalen, og går gjennom beitemark så hugs lat att grinder! Flott kulturlandskap dei fyrste km! God sti, godt merka, mange lokale navneskilt. Eit par bratte, men korte stigningar, elles stig terrenget jamnt opp til stølen |

Du får kjøpt kort på Felleskjøpet i Lærdal til kr 200. Maksimalt kr 300 pr. familiehusstand.

Du må skrive inn årstal på kortet, klyppa er heller ikkje merka med namn.

1. Du må innom 8 av 10 stølar.***.*** Born som ikkje har fylt 13 år treng 5 turmål.
2. NB! Registrer i UT eller registrer på kortet

***Premien er eit flott glas med Lærdal turlag sin logo gravert på glaset !! Maken premie som ved seinaste Stølstrim.*** Ekstrapremie blir trekt ut blant dei som har vore på alle 10 Stølane.

Du konkurrerer i tida 01.07.25 til 30.09.26 Lever kortet på Felleskjøpet seinast 10. oktober 2026. **Hugs å skriva namnet ditt bakpå kortet.**

Du blir garantert andpusten, sveitt og i betre humør ☺ ☺

***Vis omsyn når det er hjortejakt ! Lat att grinda! Alltid hunden i band***

Ta kontakt med styret om noko er uklart.

Heimesida vår: [Velkommen til Lærdal turlag - DNT](https://www.dnt.no/dnt-der-du-er/dnt-sogn-og-fjordane/lardal-turlag/)

Du kan også følgje oss på Facebook: [Lærdal Turlag | Facebook](https://www.facebook.com/groups/322989217757907).

**Lærdal turlag, styret**